Amishi mehed ja naised oma traditsioonilistes tagasihoidlikes rõivastes näivad esmapilgul kui ajarändurid minevikust. Mehed kannavad musti kõrge värvliga pükse ja valget või sinist särki, naistel must pihikseelik, harilikult ka sinistes toonides pluuside üll. Abielunaisel on peas väike  valge tanu ja nii pihikut kui pluusi hoiavad koos pisikesed trukid või haagid. Nööpe nad ei kasuta, need on sellise vaga ja tagasihoidliku rahva jaoks liiga ornamentaalsed ja ehteid meenutavad. Seetõttu ei kanna Amish paarid ka abielusõrmuseid, muust butafooriast rääkimata.